La plataforma Elientrada es consolida
Sin fecha

El 35% de les vendes d'entrades a espectacles culturals a l'Eliana es fan a través d'aquesta web gratuïta

En 2016, l'Ajuntament de l'Eliana va posar en marxa la plataforma Elientrada. Aquest sistema permet als ciutadans la compra d'entrades anticipades via online a espectacles realitzats en  el municipi de l'Eliana. El servei és gratuït i no té cap cost addicional per a l'usuari. A més, es poden consultar els espectacles i les pel·lícules que es realitzaran a curt-mig termini a la ciutat, veure dates, horaris i preus.

Amb Elientrada, la persona interessada a adquirir una entrada, pot triar la seua pròpia localitat, fer el pagament des de la web i descarregar-la i imprimir-la des de la plataforma informàtica. Aquests avantatges que ofereix aquest servei pertanyent al consistori es veuen reflectides en les vendes ja que, més d'una tercera part de la venda d'entrades, un 35%, ja es realitza a través d'Elientrada (www.elientrada.es).

El compromís de l'Eliana i els seus veïns amb la cultura és indiscutible, mostra d'això és el Cinema d'Estiu que any rere any creix en públic i es consolida com un referent cultural  durant els mesos d'estiu. En les dues primeres pel·lícules del mes d'agost, van assistir més de 2.600 persones. Pel·lícules com “La Tribu” i “Jurassic World” van penjar el cartell de no hi ha entrades en tres dels cinc dies de projecció. El llargmetratge dirigit per Juan Antonio Baiona va tindre en tres nits quasi 1.500 espectadors.